[{"text_idx": "#000004", "text": "Anrhydeddau a gwobrauCymrodyr er Anrhydedd"}, {"text_idx": "#000011", "text": "Arloesi ac effaithEffaith ymchwilAnrhydeddau a gwobrauCysylltiadau strategolAnsawdd a pherfformiad"}, {"text_idx": "#000012", "text": "Diwylliant ein hymchwilCynorthwyo ymchwilwyrCydweithioUniondeb a moesegCyllid a dyfarniadau"}, {"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000020", "text": "Rydym yn gweithio i greu"}, {"text_idx": "#000022", "text": "Prosiectau cymunedol lleolArchaeoleg ymarferol yng Nghaerau a Threla\u0301iPresgripsiynu cymdeithasol gwyrddCyllid ar gyfer prosiectau peilotPorth CymunedolPharmabeesChildren's UniversityEin heffaith"}, {"text_idx": "#000024", "text": "DigwyddiadauDefnyddiwch ein cyfleusterauCymryd rhan mewn ymchwilCodi arian ar gyfer ein hymchwil"}, {"text_idx": "#000027", "text": "Gan y bydd adain microsgopeg a gwyddoniaeth arwynebau o\u2019r radd flaenaf yn agor yn fuan yn rhan o\u2019r Ganolfan Ymchwil Drosi, mae dau o ymchwilwyr Sefydliad Catalysis Caerdydd a\u2019u cyd-awduron yng Nghanada wedi cyhoeddi adolygiad yn ddiweddar o ficrosgopau electronau sganio sy\u2019n ceisio rhoi gwybodaeth well i ddefnyddwyr microsgopau o\u2019r fath er mwyn iddynt allu gwneud ymchwil sy\u2019n gwthio\u2019r ffiniau."}, {"text_idx": "#000028", "text": "Mae\u2019r adolygiad yn rhan o gyfres fwy ar yr agweddau a\u2019r technegau sylfaenol a welir yn aml mewn labordai ledled y byd wrth ymchwilio i ddeunyddiau. A hithau wedi\u2019i chyhoeddi yn The Canadian Journal of Chemical Engineering, mae\u2019r gyfres Experimental Methods in Chemical Engineering yn cyfeirio at lawer o\u2019r technegau a ddefnyddir ar hyn o bryd yn Sefydliad Catalysis Caerdydd, gan gynnwys y defnydd o ficrosgopeg electronau, sbectrosgopeg ffotoelectronau pelydr-X, microsgopeg grym atomig a dulliau eraill o nodweddu deunyddiau. Nod y gyfres hon o lyfrau rhithwir sy\u2019n cael eu dyfynnu\u2019n aml, dan arweiniad yr Athro Gregory Patience o Polytechnique Montre\u0301al, yw dod ag arbenigwyr yn eu priod feysydd ynghyd er mwyn rhoi trosolwg o fethodoleg neu dechneg nodweddu benodol, trafod ei chryfderau a\u2019i gwendidau a dangos i ymchwilwyr newydd sut i\u2019w defnyddio\u2019n gywir."}, {"text_idx": "#000030", "text": "Mae microsgopau electronau sganio\u2019n defnyddio electronau yn lle golau i greu delweddau o samplau sydd wedi\u2019u chwyddo hyd at filiwn o weithiau. Ca\u0302nt eu hystyried yn offerynnau labordy sylfaenol i wyddonwyr deunyddiau, peirianwyr cemegol, ymchwilwyr catalysis a biolegwyr. Dangosodd adolygiad cysylltiedig o lenyddiaeth fod dim ond tua 500 o bapurau\u2019n so\u0302n am \u201celectronau sganio\u201d ym 1989, ond erbyn 2021, roedd y nifer hon wedi cynyddu i fwy na 41,000. Mae hyn yn tynnu sylw at bwysigrwydd cynyddol microsgopeg electronau ym maes ymchwil fodern. Peth hollbwysig yw bod ei phwysigrwydd i amrywiaeth eang o ddisgyblaethau\u2019n golygu y bydd y Ganolfan Ymchwil Drosi\u2019n rhywle allweddol ar gyfer cydweithredu ar draws Prifysgol Caerdydd ac yn hyb ar gyfer cydweithredu ar draws adrannau, yn enwedig gyda\u2019n cydweithwyr o\u2019r Sefydliad Lled-ddargludyddion Cyfansawdd. Mae\u2019r diwydiant lled-ddargludyddion yn defnyddio microsgopau electronau sganio i ymchwilio i switshis, transistorau a chylchedau integredig. Yn ffodus, bydd canolfan microsgopeg Sefydliad Catalysis Caerdydd wedi\u2019i lleoli\u2019r drws nesaf i ystafell la\u0302n o\u2019r radd flaenaf wedi\u2019i hariannu gan Gronfa Datblygu Rhanbarthol Ewrop."}, {"text_idx": "#000031", "text": "Bydd y Ganolfan Ymchwil Drosi ar y Campws Arloesedd yn gartref i ficrosgopau electronau sganio presennol Sefydliad Catalysis Caerdydd o fath gollyngiadau maes, twngsten a phen mainc, ynghyd a\u0302\u2019i ficrosgop electronau trawsyrru a\u2019i ficrosgop electronau trawsyrru a sganio newydd sbon gydag eithriadau wedi\u2019u cywiro \u2013 y cyntaf o\u2019i fath yng Nghaerdydd \u2013 y bu so\u0302n amdano ar ddiwedd y llynedd. Ynghyd a\u0302\u2019r microsgopau datblygedig hyn, bydd set o offerynnau paratoi sampl, gan gynnwys systemau gorchuddio, rhannu a melino i\u0308onau, yn ffurfio Cyfleuster Microsgopeg Electronau Sefydliad Catalysis Caerdydd, a fydd yn ceisio cyflwyno delweddau cydraniad uchel i amrywiaeth eang o ddefnyddwyr."}, {"text_idx": "#000033", "text": "Bydd yr adolygiad hwn yn gyflwyniad defnyddiol i alluoedd newydd y microsgop electronau sganio (gweler y delweddau a gafwyd). Felly, mae\u2019n amserol iawn ei fod wedi\u2019i gyhoeddi ychydig cyn i\u2019r Ganolfan Ymchwil Drosi agor. Mae\u2019n bosibl creu\u2019r swi\u0302t microsgopeg a gwyddoniaeth arwynebau yn y Ganolfan Ymchwil Drosi drwy gyfuno \u00a33.6m gan Gronfa Datblygu Rhanbarthol Ewrop drwy Swyddfa Cyllid Ewropeaidd Cymru a\u0302 \u00a3750k gan Sefydliad Wolfson, \u00a33.7m gan Gyngor Cyllido Addysg Uwch Cymru a chyllid cyfatebol ychwanegol gan Brifysgol Caerdydd. Bydd y cyllid a\u2019r cymorth hwn nid yn unig yn galluogi Sefydliad Catalysis Caerdydd a\u2019r Brifysgol fel cyfangorff i gael cyfleuster o\u2019r radd flaenaf, ond hefyd yn creu sylfaen angenrheidiol iawn ar gyfer microsgopeg uwch yng Nghymru."}]